
***AD/1 VERIFIKACIJA ZAPISNIKA 13. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**13. sjednice Općinskog vijeća Općine Luka, održane dana 01. lipnja 2023. godine u**

**prostoru društvenog doma u Luki, Trg svetog Roka 4**

**Prisutni članovi Općinskog vijeća:**

1. Krešimir Tuđman, 4. Dubravko Mudrinić,

2. Nikolina Halambek, 5. Štefica Kos,

3. Mladen Božić, 6. Željko Kostanjčar,

**Odsutni članovi Općinskog vijeća:**

1. Tomislav Ferenčak, 2. Zlatko Posavec, 3. Natalija Ptujec.

**Ostali prisutni:**

1. Darko Kralj – općinski načelnik Općine Luka.,

2. Ružica Posavec – referentica za financije i računovodstvo.

**Zapisničarka:** Marija Kanceljak

Sjednica počinje u 19,30 sati.

Predsjednik Općinskog vijeća Krešimir Tuđman pozdravlja prisutne i otvara trinaestu sjednicu Općinskog vijeća, utvrđuje da sjednici prisustvuje šest od devet vijećnika Općinskog vijeća te da postoji kvorum.

Nadalje, predlaže i čita sljedeći dnevni red te isti daje na glasanje:

1. *Aktualni sat,*
2. *Verifikacija zapisnika 12. sjednice Općinskog vijeća,*
3. *Donošenje Odluke o davanju suglasnosti na Opće uvjete isporuke komunalne usluge ukopa pokojnika na groblju Krajska Ves i Žejinci,*
4. *Donošenje Odluke o grobljima,*
5. *Donošenje Odluke o cijenama grobljanskih usluga,*
6. *Razmatranje zamolbe trgovačkog društva Lagermax Zagreb d.o.o. za smanjenje komunalnog*

*doprinosa,*

1. *Donošenje Odluke o sufinanciranju radnih materijala za učenike Osnovne škole Luka,*
2. *Razno.*

Rezultati glasovanja: 6 (šest) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne i kaže da su od posljednje održane sjednice i dalje aktualni rješavanje imovinsko pravnih odnosa u Gospodarskoj zoni te sanacija prometnica od potresa za što su provedeni potrebni postupci nabave i započeli su radovi u ulici Andrije Peteka.

Načelnik Darko Kralj kaže da je u posjeti bio novi pročelnik za školstvo Zagrebačke županije koji je bio ugodno iznenađen prostorom nove škole te kompletnim ozračjem.

Načelnik obavještava vijećnike o skorom početku izvođenja dodatnih staza na grobljima u Krajskoj Vesi i Žejincima.

Vezano za pristupnu cestu u Gospodarskoj zoni načelnik napominje da se i dalje čeka odgovor ministarstva, da je zahtjev upućen prošle godine, no nema još nikakvog odgovora.

Načelnik informira vijećnike o otvorenju još jedne nove zgrade trgovačkog poduzeća Lagermax Zagreb d.o.o. koje je bilo jako lijepo organizirano i kojem su prisustvovali izaslanik predsjednika Republike Hrvatske, pomoćnik ministra te brojni drugi gosti, koji su obećali veliku pomoć oko uređenja zone. Predsjednik Općinskog vijeća Krešimir Tuđman kaže da sami nisu mogli vjerovati da jedna mala općina ima takvu Gospodarsku zonu.

Načelnik kaže da je saniran odron u ulici Andrije Majdaka, a da je nastao još jedan odron u Bregovitoj ulici.

Načelnik obavještava vijećnike o natječaju za komunalnog djelatnika koji je već bio raspisan u dva navrata, no nitko se nije javio.

***AD/1 Verifikacija zapisnika 12. sjednice Općinskog vijeća Općine Luka***

Na zapisnik nema primjedbi, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 12. sjednice Općinskog vijeća Općine Luka.*

***AD/2 Donošenje Odluke o davanju suglasnosti na Opće uvjete isporuke***

***komunalne usluge ukopa pokojnika na groblju Krajska Ves i Žejinci***

Marija Kanceljak objašnjava da je po donošenju Odluke Općinskog vijeća o prijenosu poslova ukopa pokojnika na grobljima u Krajskoj Vesi i Žejincima, napravljen prijedlog Općih uvjeta isporuke, koji je bio na javnom savjetovanju te je potom upućen na donošenje Općinskom vijeću, nakon čega slijedi potpisivanje ugovora sa Zaprešić d.o.o. te davanje suglasnosti na cjenik usluga od strane općinskog načelnika.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o davanju suglasnosti na Opće uvjete isporuke komunalne usluge ukopa pokojnika na groblju Krajska Ves i Žejinci.*

***AD/3 Donošenje Odluke o grobljima***

Marija Kanceljak objašnjava da se prijedlog ove Odluke odnosi na usklađivanje s novim odredbama zakona i pojedinih odredbi odluke.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja usvaja Odluka o grobljima.*

***AD/4 Donošenje Odluke o cijenama grobljanskih usluga***

Načelnik Darko Kralj objašnjava da bi Općina Luka trebala odrediti cijene za usluge koje bi se i dalje plaćale Općini Luka kao što je korištenje mrtvačnice i slično, dok ostale cijene vezane za ukop pokojnika određuje Zaprešić d.o.o., no predlaže da se prvo vidi kako će sve funkcionirati.

Vijećnik Mladen Božić predlaže da se plaćanja naknade za mrtvačnicu oslobode obveznici komunalne naknade Općine Luka.

Na prijedlog nema primjedbi, pa predsjednik Općinskog vijeća isti daje na glasovanje.

***Zaključak:*** *Konstatira se, da se donošenje Odluke o cijenama grobljanskih usluga odgodi za neku od narednih sjednica Općinskog vijeća.*

***AD/5 Razmatranje zamolbe trgovačkog društva***

***Lagermax Zagreb d.o.o. za smanjenje komunalnog doprinosa***

Načelnik Darko Kralj kaže da je trgovačko društvo Lagermax Zagreb d.o.o. tražilo razmatranje mogućnosti smanjenja komunalnog doprinosa za 50%. Isti je razmatran na sastanku Odbora za financije, Odbora za komunalne djelatnosti i Odbora za gospodarstvo prilikom čega je zauzet stav, da se komunalni doprinos umanji za 20% kao geste dobre volje jer se radi o jedinoj firmi u gospodarskoj zoni, koja je izgradila treću zgradu.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o smanjenju komunalnog doprinosa za 20% od ukupnog izračuna, trgovačkom društvu Lagermax Zagreb d.o.o.*

***AD/6 Donošenje Odluke o sufinanciranju radnih materijala***

***za učenike Osnovne škole Luka***

Načelnik objašnjava da, prema razgovoru s ravnateljicom Osnovne škole Luka, postoje tri varijante sufiinanciranja radnih materijala i to varijanta u kojoj bi općina sufinancirala sve radne materijale u okvirnom iznosu od oko 5.000,00 eura, varijantu u kojoj bi općina sufinancirala sve oko 4.000, eura u što ne bi bile uračunate tehničke kutije, te predlaže da se sufinanciraju svi radni materijali.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o sufinanciranju svih radnih materijala učenicima Osnovne škole Luka, kao i učenika koji imaju prebivalište na području Općine Luka, a pohađaju neku drugu osnovnu školu.*

***AD7 Razno***

Načelnik kaže da je općina u obvezi izraditi Program zaštite divljači na svom području prema kojem bi onda dežurni lovci lovačkog društva izlazili na teren prilikom naleta vozila na divlje životinje, čime bi se općina oslobodila odgovornosti za štetu.

Vijećnik Mladen Božić pita za korištenje zgrade stare škole. Načelnik odgovara da je jučer u posjetu školi bio pročelnik za školstvo Zagrebačke županije, prilikom čega je ponovno konstatiran problem parcelacije zemljišta, kako bi stara zgrada osnovne škola mogla preći u vlasništvo Općine Luka te je kao jedna od varijanti rješenja ovog problema predložena izmjena i dopuna Prostornog plana uređenja Općine Luka.

Vijećnik Dubravko Mudrinić pita za proglašenje elementarne nepogode uslijed poplave. Općinski načelnik odgovara da je danas županu uputio zahtjev za proglašenje.

Vijećnica Nikolina Halambek pita je li proveden natječaj za Posvetilo. Načelnik odgovara da je samo informativno razgovarao s gospodinom koji je isto imao prošle godine, no da nije zainteresiran.

Predsjednik Općinskog vijeća zatvara sjednicu.

Sjednica završava u 21,00 sati.

KLASA:021-01/23-10/13

URBROJ:238/39-01-23-2

Luka, 01. 06. 2023**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.